ಬ್ಲಾಕ್ ಫಂಗಸ್ನ್ನು ಮಹಾಮಾರಿ ಅಂತ ಘೋಷಿಸಿ: ರಾಜ್ಯಗಳಿಗೆ ಕೇಂದ್ರ ಸೂಚನೆ masthmagaa.com: ದೇಶದಲ್ಲಿ ಕೊರೊನಾ 2ನೇ ಅಲೆ ಸಾವಿನ ಅಲೆಯಾಗಿ ಪರಿಣಮಿಸಿರೋ ನಡುವೆಯೇ ಕರಿಫಂಗಸ್ ಹಾವಳಿ ಕೂಡ ಜಾಸ್ತಿಯಾಗಿದೆ. ಕರ್ನಾಟಕ, ಮಹಾರಾಷ್ಟ್ರ, ದೆಹಲಿ ಸೇರಿದಂತೆ ಹಲವು ರಾಜ್ಯಗಳಲ್ಲಿ ಬ್ಲಾಕ್ ಫಂಗಸ್ ಪ್ರಕರಣಗಳು ಹೆಚ್ತಾ ಇದೆ. ಈ ನಡುವೆ ಮ್ಯೂಕೋರ್ಮೈಕೋಸಿಸ್ ಅಥವಾ ಬ್ಲಾಕ್ಫಂಗಸ್ನ್ನು ಮಹಾಮಾರಿ ಎಂದು ಘೋಷಿಸುವಂತೆ, ಎಪಿಡೆಮಿಕ್ ಡಿಸೀಸ್ ಆಕ್ಟ್ ಅಡಿಯಲ್ಲಿ ಸೇರಿಸುವಂತೆ ಕೇಂದ್ರ ಸರ್ಕಾರ ಎಲ್ಲಾ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಗೆ ಸೂಚಿಸಿದೆ. ಅಂದ್ರೆ ಇನ್ಮುಂದೆ ದೇಶದ ಯಾವುದೇ ರಾಜ್ಯದಲ್ಲಿ ಬ್ಲಾಕ್ಫಂಗಸ್ ಪ್ರಕರಣ ಪತ್ತೆಯಾದ್ರೂ ಕೇಂದ್ರ ಆರೋಗ್ಯ ಇಲಾಖೆಗೆ ಮಾಹಿತಿ ನೀಡಬೇಕಾಗುತ್ತೆ. ಕೇಂದ್ರ ಆರೋಗ್ಯ ಇಲಾಖೆಯ ಜಂಟಿ ಕಾರ್ಯದರ್ಶಿ ಲವ್ ಅಗರ್ವಾಲ್ ರಾಜ್ಯಗಳಿಗೆ ಬರೆದಿರೋ ಪತ್ರದಲ್ಲಿ, ಕೊರೋನಾ ಬಂದಿರೋ ಪೇಶೆಂಟ್ಗಳಲ್ಲಿ ಅದರಲ್ಲೂ ಸ್ಟಿರಾಯ್ಡ್ ಥೆರಪಿ ಪಡೆದೋರು ಮತ್ತು ಮಧುಮೇಹಿ ಪೇಶೆಂಟ್ಗಳಲ್ಲಿ ಈ ಬ್ಲಾಕ್ಫಂಗಸ್ ಜಾಸ್ತಿ ಪತ್ತೆಯಾಗ್ತಿದೆ. ಇದು ದೀರ್ಘಕಾಲದ ಕಾಯಿಲೆ ಮತ್ತು ಸಾವುನೋವಿಗೂ ಕಾರಣವಾಗಿದೆ. ಹೀಗಾಗಿ ಎಲ್ಲಾ ಸರ್ಕಾರಿ ಮತ್ತು ಖಾಸಗಿ ಆಸ್ಪತ್ರೆ ಮತ್ತು ವೈದ್ಯಕೀಯ ಕಾಲೇಜುಗಳು ಬ್ಲಾಕ್ಫಂಗಸ್ ಸ್ಕ್ರೀನಿಂಗ್, ಡಯಾಗ್ನಿಸಿಸ್ ಮತ್ತು ನಿರ್ವಹಣೆಗೆ ಸಂಬಂಧಿಸಿದಂತೆ ಮಾರ್ಗಸೂಚಿಗಳನ್ನು ಪಾಲಿಸಬೇಕು ಅಂತ ತಿಳಿಸಲಾಗಿದೆ. ರಾಜಸ್ಥಾನ ಮತ್ತು ತೆಲಂಗಾಣ ಈಗಾಗಲೇ ಬ್ಲಾಕ್ ಫಂಗಸ್ನ್ನು ಮಹಾಮಾರಿ ಅಂತ ಘೋಷಿಸಿದ್ದು, ಮಹಾರಾಷ್ಟ್ರದಲ್ಲಿ ಅತಿ ಹೆಚ್ಚು ಅಂದ್ರೆ 1500 ಪ್ರಕರಣಗಳು ದಾಖಲಾಗಿವೆ. ಅವರಲ್ಲಿ 90 ಮಂದಿ ಜೀವ ಕೂಡ ಬಿಟ್ಟಿದ್ದಾರೆ. masthmagaa.com